Diari Oficial de la Generalitat Valenciana


Sumari del DOGV 4413, del 08-01-2003 (2002/14207)

RESOLUCIÓ de 21 de novembre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital 9 d'octubre de València per a fer implantacions de teixit ossi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4413

Data del DOGV
:   08-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14884


Data del document
:   21-11-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 21 de novembre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital 9 d'octubre de València per a fer implantacions de teixit ossi. [2002/14715]
  
Vista la sol·licitud de renovació de l'acreditació de l'Hospital 9 d'octubre de València per a fer implantacions de teixit ossi.
  
Antecedents de fet
  
Primer
  
L'Hospital 9 d'octubre, situat al carrer de la Vall de la Ballestera, 59, de València, va obtindre l'acreditació per a fer implantacions de teixit ossi per la Resolució del secretari general de la Conselleria de Sanitat de 23.07.1997.
  
Segon
  
El director de l'hospital, Juan J. Torres Cueco, en representació de l'Hospital 9 d'octubre, SA, de València, va presentar la sol·licitud de renovació de l'acreditació per a fer implantacions de teixit ossi amb data 10.06.2002.
  
Tercer
  
El Servici de Coordinació de Trasplantaments de la Comunitat Valenciana, adscrit a la Subsecretaria per a l'Agència Valenciana de la Salut, informa favorablement sobre la renovació sol·licitada de l'acreditació de l'Hospital 9 d'octubre per a fer implantacions de teixit ossi.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que establix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a fer implantacions de teixit ossi de l'Hospital 9 d'octubre, situat al carrer de la Vall de la Ballestera, 59, de València. Esta acreditació serà vàlida durant un període de cinc anys, amb efecte des del 2 de setembre de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.